Fabula melodramatica
Vide etiam paginam discretivam: Melodrama (discretiva). Vide etiam paginam discretivam: Fabula. Melodrama (a Francico mélodrame, a Graeco melos 'musica' + Latino posteriori drāma, vicissim a Graeco drān 'agere, perfungi') hodiernum est dramaticum litterarum pellicularumque genus, quo fabula, usitate mirabilis ad animi motus excitandos praebita, personas evolvendas antecedit. Hoc vocabulum praeterea ad genus articifiosum quod talia opera amplectitur spectare potest, sive ad linguam, mores, vel eventus qui eorum similes sunt. Argumentum eandem personam in omnibus scaenis saepe ponit; exempli gratia, vir fortis vel mulier de qua fabula scribitur (usitate quam hero liberat), vel homo scelestus, vel etiam eius adiutor (qui plerumque hominem scelestum impedit vel lacessit). Vox etiam in scripturis academicis historicisque saeculorum duodevicensimi et undevicensimi dramata dicit, cum musica orchestralis vel carmina actionem adiungerent.